cyanic-selkie/wikianc huggingface dataset:
Bergenhus Heimevernsdistrikt 09
Skarpt oppdrag i 2022
I september og oktober 2022 ble Bjørn West mobilisert til sitt første skarpe oppdrag da politiet ba om bistand til å bevokte olje- og gassterminalene ved Kollsnes og Mongstad. Bakgrunnen var sannsynlig sabotasje på Nord Stream gassledningene, samt droneobservasjoner ved anleggene og ved olje- og gassinstallasjoner i Nordsjøen. Oppdraget ble avsluttet 29. november samme år.
Nellikfamilien
Nellikfamilien (Caryophyllaceae) er en plantefamilie i nellikordenen, (Caryophyllales). Den omfatter ca. 1750 arter fordelt på 88 planteslekter. Familien omfatter mange hageblomster og snittblomster.
Kryddernellik (Syzygium aromaticum) er en plante i myrtefamilien og har ikke noe med nellikfamilien å gjøre, bortsett fra at duften kan ligne duften til noen av blomstene i nellikfamilien.
Amalie Skrams vei
Amalie Skrams vei eller Amalie Skrams veg finnes flere steder i Norge:
Amalie Skrams vei:
Amalie Skrams veg:
Helge Drange
Helge Drange (født 8. februar 1965 i Bergen) er en norsk oseanograf og klimaforsker.
Drange er cand. scient fra Universitetet i Bergen i 1990 og dr.scient. fra Nansensenteret i 1994 på en avhandling om biogeokjemisk oseanografi. Han ble i 2008 professor i oseanografi ved Geofysisk institutt ved Universitetet i Bergen og klimaforsker ved Bjerknessenteret for klimaforsking. Tidligere forskningsdirektør ved Nansensenteret (1997–2008) og co-direktør ved Nansen-Zhu International Research Center i Beijing, Kina (2003–2008). Drange var bidragsyter til FNs klimapanels fjerde hovedrapport. Han er også leder for klimaforskningsprosjektet EarthClim.
Diagonaldekk
Diagonaldekk er dekk for kjøretøy hvor cordlagene (trådlagene) ligger diagonalt over hverandre. Denne dekktypen ble mindre brukt på 1970-tallet, og i dag leveres ingen biler med diagonaldekk.
Til å begynne med var vinkelen mellom cordlagene 90 grader, men dette ga dårlig sidestabilitet. I mange år var vinkelen 45 grader, før den til slutt endte opp på 40 grader. Dekkene klassifiseres etter hvor mange cordlag det er. Hvis det står 4 ply på dekket, så besto det av fire lag bomullscord tidligere, mens etter hvert så betød det at dekket består av et antall cordlag som tilsvarer fire lag bomullscord i styrke.
Fordeler og ulemper
Fordelene med diagonaldekk framfor radialdekk er:
Vadevandring
Regulering
Vadere har bare lov til å vandre ut på Vadehavet under oppsyn av en lisensiert guide, som leder vaderne gjennom organiserte ruter. I Nederland har man Wadloopcentrum Fryslân i Holwerd, som er et opplæringssenter for vadeguider. Et annet kjent senter ligger i Pieterburen.
Diagonaldekk
Fordeler og ulemper
Ulempene er:
Vadevandring
Matauk
I Frankrike og Sør-England går aktiviteten mere på å plukke østers ved lavvann. Østersplukkerne følger etter sjøen, mens den fjærer, og leter seg fram til østersen. Med tidevannsforkjeller på inntil 14 meter, har de store områder å streife på, men må passe på å ta hjemturen i god tid før vannet snur. Ikke-lokalkjente risikerer også å treffe kvikksand. Det har druknet flere østersplukkere som ikke kom seg inn i tide.
Lee Dorrian
Lee Dorrian (født 1968) er en sanger fra Coventry i England. Han var opprinnelig redaktør/utgiver av punk fanzinet «Committed Suicide». Dertter ble han sanger og tekstforfatter i Napalm Death, og spilte inn et og et halvt album med dem, nemlig andre halvpart av Scum samt etterfølgeren From Enslavement to Obliteration. Han forlot bandet etter utgivelsen av EP-en Mentally Murdered, som han også var med på.
Han brukte først en brutal «death grunt» sangstil, men la seg til en klarere stil da han forlot Napalm Death for å danne Cathedral, som til å begynne med spilte doom metal på debutalbumet Forest of Equilibrium, og deretter stoner rock fra det andre albumet av. Han startet også et plateselskap, Rise Above Records, for å utgi musikk av Cathedral og band som Electric Wizard, Sally og Orange Goblin.
Han deltok på låten «Ice Cold Man» for Probot i 2003. Han har også sunget for Teeth of Lions Rule the Divine.
Han overrakte en pris til Napalm Death på Metalhammer Golden Gods Awards 2007.
Helge Leiv Svarva
Helge Leiv Arnesen Svarva (født 7. november 1908 på Snåsa, død 1. juni 1976 i Levanger) var en norsk høyesterettsadvokat og politiker (H).
Han vokste opp på slektsgården Øvre Svarva på Snåsa i Nord-Trøndelag. Han tok juridisk embedseksamen i 1938 og begynte som dommerfullmektig ved Salten sorenskriverembede i Bodø, deretter som advokatfullmektig hos høyesterettsadvokat Gustav Sjaastad i Oslo. Svarva etablerte sin egen advokatpraksis på Snåsa, og flyttet i 1946 til Levanger. I 1963 fikk han møterett for Høyesterett. Svarva var spesialist i skjønnsrett, og arbeidet i det hele tatt mye med grunneierinteresser.
Svarva var medlem av Frol kommunestyre 1956–1962, deretter medlem av Levanger kommunestyre og formannskap. Han var varaordfører i Levanger 1963–1967, medlem av Høyres programkomité foran stortingsvalget i 1969 og Høyres førstekandidat til Stortinget fra Nord-Trøndelag ved stortingsvalgene i 1957, 1965 og 1969, og andrekandidat i 1961. Han var formann i Nord-Trøndelag Høyre 1962–1966 og viseformann 1959–1962 og 1968–1970. Han var medlem av Nord-Trøndelag fylkesting, i perioden 1972–1975 valgt av formannskapet i Levanger, som den eneste høyremannen i fylket, og ble deretter innvalgt i fylkestinget ved det første direkte fylkestingsvalget i 1975. Han var hele tiden formann i Høyres fylkestingsgruppe.
Han var med på å stifte Levanger rotaryklubb i 1953, og ble valgt til klubbens første kasserer. Han var aktiv idrettsutøver i sin ungdom, senere formann i hovedstyret i Idrettslaget Sverre i Levanger 1955–1961 og viseformann i Nord-Trøndelag idrettskrets.
Steve Hughes
Steve Hughes er en australsk musiker og Stand up-komiker.
Han ble kjent som trommeslager for det australske thrash metal bandet Slaughter Lord. Senere har han vært med i flere andre band, som Mortal Sin og Nazxul.
Hughes startet sin komediekarriere på midten av 1990-tallet på Sydney Comedy Store. Han ble raskt kjent. På denne tiden var han også programmleder for Australsk MTV. Han flyttet i 2002 til England, og hadde etter noen Edinburgh festivaler gjort seg selv kjent.
Thor 6
Thor 6 er en norsk tv- og kommunikasjonssatellitt som eies av Telenor Satellite Broadcasting. Den ble skutt opp torsdag 29. oktober 2009 med Ariane 5 ECA launcher fra Centre spatial guyanais i Fransk Guyana. Oppskytingen var vellykket, og etterfulgte oppskytingen av Thor 5 fra Baikonur den 11. februar 2008.
Satellitten er bygget av Thales Group i Cannes i Frankrike. Den skal tilby parabol-TV (DTH) og telekommunikasjonstjenester i Norden, Baltikum, Øst-Europa og Midtøsten. I den nordiske regionen blir TV-tilbyderen Canal Digital hovedkunden. Thor 6 befinner seg på 1 grad vest, samme sted som Thor 5 og Thor 3.
Thor 6 erstatter etterhvert Thor 3, som har vært i drift i drøye elleve år. Thor 6 har en forventet levetid på minst femten år, avhengig av drivstoffbruk under navigasjon og kursretting.
Krepsepest
Krepsepest (Aphanomyces astaci) er en sykdom som rammer edelkreps. Den er forårsaket av eggsporesopp (eggsporesopp er forøvrig ikke en sopp, men hører til under protistene). Sykdommen stammer opprinnelig fra Nord-Amerika hvor de lokale krepseartene er motstandsdyktige.
Sykdommen førte mellom 1971 og 1991 til at store deler av edelkrepsbestanden på Østlandet ble utryddet. Soppen angriper ikke mennesker eller andre dyr. Først og fremst har Glomma-, Halden-, Store Le- og Vrangselv-vassdragene blitt angrepet her i landet.
Spredningsfaren har ført til en rekke tiltak fra Mattilsynet, som stenging av sluser, restriksjoner på flytting av utstyr mellom vassdrag, og forbud mot krepsing.
Signalkreps ble satt ut i stort antall i Sverige for å erstatte stammene av edelkreps, med det resultat at signalkrepsen fortrengte edelkrepsen, og i tillegg ga krepsepesten en permanent vert som ikke dør fra den. Spredning av signalkreps er i dag den største trusselen mot den norske edelkreps-bestanden.
Dag Østerberg
Dag Østerberg (født 9. november 1938 i Trondheim, død 22. februar 2017 ) var en norsk sosiolog og filosof.
Østerberg var en toneangivende skikkelse innenfor norsk samfunnstenkning i den andre halvdel av det 20. århundre. Han beskjeftiget seg med en rekke temaer, slik som for eksempel vitenskapsteori, sosiologiens historie, modernitetens konsekvenser og arkitektur.
Bakgrunn
Foreldrene var Jørgine («Lillemor») og Erling Østerberg. Faren var jurist og motstandsmann under andre verdenskrig. Faren ble internert på Falstad og familien var avhengig av økonomisk støtte fra Hjemmefronten. Da faren slapp ut i 1944 var lille Dag svak og avmagret, og de to tilbragte krigens siste år på en gård for å komme seg. Etter krigen ble Erling Østerberg politimester med ansvar for blant annet varetektsfangen Henry Rinnan. Familien fikk tjenestebolig på øvre Singsaker.
Østerberg studerte ved Universitetet i Oslo og beundret Arne Næss, som han anså som en opprører mot autoriteter. Senere opplevde Østerberg Næss som vinglete, og Næss var tilhenger av positivismen som Østerberg etter hvert reagerte mot. Magisteravhandlingen Den sosiale realitet dediserte han til Hans Skjervheim som førte an i kritikken av positivismen.
Virke
Østerberg var involvert i positivismestriden i 1950- og 1960-årene. I likhet med Egil A. Wyller og Hans Skjervheim var Østerberg i opposisjon til Arne Næss sin moderne vitenskapsfilosofi. Østerberg formulerte sitt program i Metasosiologisk essay (1963), som etablerte den unge Østerberg som en vesentlig tenker i Norge. Essayet var blant annet inspirert av Jean-Paul Sartre, som Østerberg mente hadde var relevant i debatten om samfunnsvitenskapene. Han var også inspirert av skjønnlitterære forfattere som Henrik Ibsen, Cora Sandel og Alexander Kielland. Østerbergs gjennombrudd kom med Forståelsesformer (1966).
Han var også faglig i strid med Johan Galtung. Som sosiolog var Østerberg orientert mot europeiske klassikere som Emile Durkheim, Max Weber og Georg Simmel samt den konservative amerikanske sosiologen Talcott Parsons. Politisk var Østerberg ivrig antimaoist og Rune Slagstad beskriver hans politiske/faglige orientering som marxisme light. Østerberg var svært kritisk til den første maktutredningen ledet av Gudmund Hernes. Østerberg medvirket på slutten av 1970-årene til PaxLeksikon. I 1970- og 1980-årene ble han også opptatt av Pierre Bourdieu og Michel Foucault. Østerberg brevvekslet med Foucault da han oversatte Overvåkning og straff til norsk. Han ble også mer opptatt av kunst og musikk og gjorde i 1980-årene musikksosiologiske analyser av blant annet Edvard Grieg og Arne Nordheim.
Østerberg var professor i sosiologi ved Universitetet i Oslo fra 1981 til 1991, men han sa opp denne stillingen. Fra 1993 til 2007 hadde han en professor II-stilling ved Institutt for musikkvitenskap samme sted. Han har også arbeidet som oversetter og som fri skribent. I boken om Gro Harlem Brundtland, Statskvinnen, beskrev Østerberg Brundtlands uklare tale som et resultat av hennes uklare og tvetydige politikk.
Østerberg var en god sjakkspiller og ble juniornorgesmester i 1956. Blant samtidige forfattere var han opptatt av Georg Johannessen og Kjartan Fløgstad. Sammen med Johannessen reiste han til Cuba i 1960-årene. Østerberg oversatte Thomas Manns Dr. Faustus til norsk
Kristiansund Badmintonklubb
Kristiansund Badmintonklubb er en badmintonklubb fra Kristiansund, stiftet i 1947, som spiller i eliteserien i badminton.
Huang Xing
Huang Xing (kinesisk: 黃興, pinyin: Huáng Xīng; født 25. oktober 1874 i fylket Changsha i provinsen Hunan i Kina, død 31. oktober 1916 i Shanghai) var medlem av Tongmenghui og en av Sun Yat-sens viktigste følgesvenner. Han ledet Tongmenghuis styrker under Xinhairevolusjonen i 1911. Han fikk tilnavnet den åttefingrede general etterpå, på grunn av sine krigsskader.
I byer som Changsha, Shanghai og Wuhan er gater oppkalt etter ham. Hans hjemlandsby ble også i ettertid oppkalt etter ham. Shanghai har også en part oppkalt etter ham.
MS «Victoria»
MS «Victoria», opprinnelig DS «Victoria», er et passasjerskip som ble overlevert Interessentskapet for dampskibsfart på Norsjø i 1882. Skipet var byggnummer 95 ved Akers mekaniske verksted i Oslo, og var opprinnelig utstyrt med en kullfyrt dampmaskin. MS «Victoria» har gått i mer eller mindre fast rute på Telemarkskanalen, mellom Skien og Dalen, siden 1882. Etter 1963 har skipet hovedsakelig gått i turisttrafikk i sommermånedene. MS «Victoria» eies og driftes i dag av Skien Dalen Skipsselskap.
Skipet er oppkalt etter kronprinsesse Victoria som var den svensk-norske kronprins Gustavs tyske hustru.
Historie
Etter åpningen av Norsjø–Skienkanalen i 1861 økte passasjertallet og godsmengden på ruten. Interessentskapet for dampskibsfart på Norsjø besluttet derfor å bygge et nytt og større skip for å erstatte DS «Amtmand Aall» fra 1861. Kontrakten gikk til Akers mekaniske verksted i Oslo, og 11. februar 1882 ble skipet sjøsatt og døpt DS «Victoria». Postbefordring hadde hele tiden vært en del av trafikkgrunnlaget, men i 1888 ble oppgaven formalisert gjennom en kontrakt med Postverket som betød årlig tilskudd på 2 500 kroner. Kontrakten forutsatte at skipene hadde postkontor med postfunksjonær ombord, en ordning som varte fram til 1929. 23. oktober 1893 hadde skipet celebre gjester da Kong Oscar og sønnen Prins Eugen var passasjerer på en seiling opp kanalen. I 1953 ble dampmaskinen erstattet med en dieselmotor, men allerede etter 1956-sesongen ble ruten nedlagt, og MS «Victoria» ble lagt i opplag. 24. februar 1961 ble selskapet AS Turistrafikk dannet, med det formål å gjenoppta passasjertrafikken på Bandak–Norsjøkanalen. Selskapet kjøpte MS «Victoria», og 21. juni 1963 ble skipet igjen satt inn i ordinær rutetrafikk. I sommermånedene går skipet fortsatt i turisttrafikk på Telemarksskanalen.
Skipet
MS «Victoria»s tonnasje var ved levering 141,76 bruttoregistertonn og 71,73 nettoregistertonn. Fremdriften ble besørget av en propell drevet av en kullfyrt compound dampmaskin med arbeidstrykk 70 psi og oppgitt ytelse 29 nhk (nominelle hestekrefter). Kjelen ble etter en tid ombygd fra kullfyring til oljefyring, noe som reduserte driftskostnadene. I 1953 ble dampmaskinen erstattet av en dieselmotor. I 1907 var skipet sertifisert for 75 passasjerer. I dag har hun en kapasitet på 180 passasjerer, og har vært ombygd og oppgradert en rekke ganger.
Kjemi (andre betydninger)
Kjemi kan referere til:
Penten
Penten refererer til alle alkener med kjemisk formel C5H10 som inneholder en dobbeltbinding i sin molykylære struktur. 1-Penten (pent-1-en) og 2-penten (pent-2-en) er forskjellig fordi dobbeltbindingen sitter henholdsvis mellom første og andre, og mellom andre og tredje karbonatom; de er strukturisomerer. 1-Penten er en alfa-olefin.
Bam’s Unholy Union
Bam's Unholy Union er en amerikansk dokusåpe, som ble sendt på MTV. Serien følger Bam Margera og forloveden Missy Rothstein i planleggingen fram til bryllupet (som fant sted 3. februar 2007). I tillegg til Margera og Rothstein, var flere av CKYs medlemmer også med i serien.
Aksel Eng
Aksel Eng (født 9. august 1960, død 17. september 2011 ) var ordfører i Sør-Fron kommune i Oppland for Arbeiderpartiet fra 1999 og frem til sin død.
Eng ble den siste i den ubrutte rekken av Arbeiderpartiordførere i kommunen siden 1928. Ole Muriteigen fra Senterpartiet tok over som ordfører etter at Sp, Høyre og Bygdalista i Sør-Fron ble enige om et samarbeid.
Dødsfallet
Eng falt om under sauesanking i fjellet den 17. september. Selv om luftambulansen kom til stedet stod livet ikke til å redde. Begravelsen ble fra Sør-Fron kirke.
Mogyoród
Mogyoród er en by i Ungarn. Den ligger rundt 20 kilometer nordøst for Budapest. Byen er mest kjent som hjemsted for racerbanen Hungaroring, hvor Formel 1-løpet Ungarns Grand Prix har blitt arrangert hvert år siden 1986.
Barra do Ribeiro
Barra do Ribeiro er en kommune i delstaten Rio Grande do Sul i sørregionen av Brasil.
Hurtigløp på skøyter under Vinter-OL 1976 – 5000 meter herrer
5 000 meter herrer var en øvelse i hurtigløp på skøyter under Vinter-OL 1976 og ble avholdt på Olympia Eisstadion i Innsbruck, Østerrike den 11. februar 1976.
32 utøvere fra 17 nasjoner deltok på distansen.
Rekorder
Dette var gjeldende verdensrekord og olympisk rekord før Vinter-OL i 1976:
Major League Baseball
Major League Baseball (MLB) er det høyeste og mest prestisjefylte nivået innen baseball. Det er fellesbetegnelse for de to profesjonelle amerikanske (og til dels canadiske) ligaene American League og National League.
Det er ingen lag som rykker opp eller ned fra MLB og strukturene ligger fast. De kan imidlertid utvides med nye lag, noe som skjer sjelden. På samme måte kan lag bli strøket fra MLB, da i hovedsak som resultat av økonomiske problemer, som imidlertid er en lang og krevende prosess.
Struktur
Major League Baseball består av 30 lag fordelt i de to ligaene American League og National League. Disse to er igjen delt opp i tre geografiske divisjoner: West, Central og East.
Alle lagene spiller 162 kamper i løpet av omtrent 180 dager fra tidlig april til tidlig oktober. Når to lag møtes spiller de vanligvis serier av kamper tre eller fire dager etter hverandre hjemme hos et av lagene. Sesongen er organisert slik at et lag hovedsakelig spiller mot andre lag fra sin egen liga og aller flest fra sin egen divisjon. I 1997 ble det såkalte interleague play innført hvor alle lag spiller noen få kamper på tvers av liga.
Det laget som har vunnet flest kamper totalt går videre fra hver divisjon til sluttspillet (playoff) i oktober. I tillegg spiller de nest beste lagene en kamp om en ekstra plass (wild card) slik at det tilsammen blir fire lag fra hver liga. Den første runden i sluttspillet tilsvarer kvartfinale og kalles Division Series. Her møtes lagene i serier med best-av-fem kamper. Seriene i sluttspillet avbrytes når det er klart hvem som vinner. Semifinalene kalles League Championship Series, og her spilles det opp til sju kamper. Vinnerne fra American League og National League møtes til slutt i World Series, som også spilles som best-av-sju, og vinneren her blir World Series Champion.
Fulham
Fulham er et område i distriktet Hammersmith and Fulham i vestlige London, på nordsiden av Themsen. Det var tidligere sete for Fulham and Gibraltar bispedømme, og Fulham Palace, i dag et museum, var offisielt hjem for biskopen av London til 1973. Det ligger mellom Hammersmith og distriktet Kensington and Chelsea, og med utsyn mot Putney og Barnes.
Fulham har en historie preget av industri og forretningsbedrifter som strekker seg tilbake til 1400-tallet. Tradisjonell sysselsetting og virksomhet har vært keramikk, veggtepper, papirframstilling, og bryggeri på 1600- og 1700-tallet i det som er dagens hovedgate, Fulham High Street. Fulham Pottery produserte harde keramikkvarer med brun glasur fra 1672. Senere virksomhet har vært industri knyttet til lokomotiv, luftfart, matproduksjon, og vaskerier.
Stedet er av spesiell interesse for fotballinteresserte, ettersom to store lag har tilhold der: Fulham FC, og Chelsea FC.
Nordmannsjøkelen
Nordmannsjøkelen (nordsamisk: Dáččavuonjiehkki) er en isbre på øya Seiland i Hammerfest og Alta kommuner i Finnmark. Den er ca. 3 km² og høyeste punkt er rundt 1040 meter over havet.
Balakovo
Balakovo (russisk: Балако́во) er en by i Saratov oblast i Russland. Den ligger ved elva Volga, rundt 140 km nordøst for Saratov.
Historie
Byen ble grunnlagt i 1762. Den fikk innvilget bystatus i 1913.
Demografi
Befolkningsutvikling: ! År || Folketall || Kilde
Økonomi og næringsliv
I Balakovo ligger Saratov vannkraftverk i Volga og Balakovo kjernekraftverk. Balakovo lufthavn ligger 19 km sør for byen.
Allkopi
Allkopi AS er et selskap som tilbyr tjenester innen grafikk-bransjen og har sitt hovedkontor i Hans Møller Gasmannsvei 9 på Vollebekk i Oslo. Virksomheten ble etablert i 1957. Allkopi er en kjede med 16 heleide avdelinger, 200 ansatte og en omsetning på 250 mill. NOK (2014) årlig produserer Allkopi over 160 000 oppdrag for over 15 000 kunder. De har levert negative resultat de siste årene med henholdsvis -22 mill. NOK (2013) -16 mill. NOK (2014) Alle Allkopis avdelinger er godkjent som Miljøfyrtårn.
Virksomheten var først i Norge med bruk av elbudbiler og 25% av budbilene er elektriske.
Chen Qimei
Chen Qimei (kinesisk: 陈其美; pinyin: Chén Qíměi, Wade-Giles: Ch'en Ch'i-mei; født 17. januar 1878 i Huzhou i provinsen Zhejiang i Kina, drept 18. mai 1916 i den franske konsesjon i Shanghai) var en viktig bakgrunnsfigur bak den kinesiske revolusjon i 1911. Han var også på sin tid det eldste medlem av Chen-familien, en av Kinas fire mest innflytelsesrike familier den gang.
Fludd
Fludd kan sikte til:
Chen Qimei
Bakgrunn
Som sønn av en handelsmann gikk han i lære hos en panteutlåner og arbeidet senere som silkehandler. Hans bror, Chen Qicai, var offiser i hæren, og gjorde det i 1906 mulig for ham, å reise til Japan og begynne å studere ved Tokyos politiakademi.
Politisk aktivist
I revolusjonsåret 1911 var Chen i Shanghai, og det var hans telegram av 29. oktober som nådde Chiang Kai-shek i rett tid og fikk ham til å desertere fra den japanske hær og til å vende tilbake til Kina. Mens Chiang organiserte et opprør i Hangzhou, startet Chen den 3. november et angrep med flere hundre opprørere på Shanghais manufakturbyrå. Da ble han tatt til fange av mandsjuene. Men en dag etter klarte hans opprørere å få ham befridd fra fengselet. Etter en maktkamp mot andre revolusjonære grupper i byen gjorde han seg til Shanghais militærguvernør.
Videre spilte Chen en viktig rolle ved det at han fikk i stand kontakter mellom Guomindang og Shanghais underverden, ikke minst med den grønne bande.
I 1916 ble Chen drept i et anslag organisert av Yuan Shikai. Det var Yuans hevn etter at Chen flere ganger hadde forsøkt å organisere en oppstand mot ham. Selve snikmorderen var muligens Zhang Zongchang, en general lojal mot Yuan.
Det universitet som opprinnelig var oppkalt etter ham er blitt del av Fudanuniversitetet og av Zhejianguniversitetet etter den kinesiske borgerkrig.
In paradisum
«In paradisum» (norsk: "Inn i paradis") er en antifon fra den tradisjonelle latinske liturgien av den romersk-katolske rekviemmessen. Den er sunget av koret når kroppen blir tatt ut av kirken. Teksten til «In paradisum», med eller uten den gregorianske melodien selv, er noen ganger inkludert i musikalske oppsett av rekviemmessen, slik som rekviemstykkene av Gabriel Fauré og Maurice Duruflé, selv om den liturgisk hører til selve kistenedsenkningen.
Seilandsjøkelen
Seilandsjøkelen (nordsamisk: Nuortageašjiehkki) er en isbre i Seiland nasjonalpark på øya Seiland i Troms og Finnmark. Breen har et areal på ca. 14 km² og et høyeste punkt på ca. 950 moh.
Navnet Seilandsjøkelen brukes også om toppen av det faste fjellet, som er isfritt. Denne toppen ligger 985,9 meter over havet, og danner grensepunkt mellom kommunene Hammerfest og Alta. Dette var det høyeste punktet i den tidligere kommunen Kvalsund.
Klaus Erik Krogh
Klaus Erik Krogh (født 26. januar 1952 på Fredriksberg) er dansk designer og bokkunstner. Han er utdannet på Den Grafiske Høyskole i København til grafisk designer, og han har også utdannelse fra BI i Norge. Klaus Erik Krogh er kjent som grafisk designer av bokproduksjoner med høy kvalitet – både bibler, salmebøker, praktverk og andre. På 1970-tallet var han ansatt som designer ved Aschehoug forlags skolebokavdeling. Her utarbeidet han et mnemoteknisk kodesystem for oversendelser av datatekst til fotosetterier for direkte konvertering.
De seks år hvor Krogh var produksjonssjef i Det Norske Bibelselskap, designet og produserte han Bibelselskapets oversettelse av Bibelen 79/85. Dette var den første bibelutgave som hadde samme tekst på hver side, og samtidig individuell grafisk behandling av de ulike utgavene.
Siden 1987 har Klaus Erik Krogh drevet designfirmaet tidligere kaldet 2Krogh AS, nu 2KDenmark. Firmaet ligger i Århus, og Krogh driver det sammen med sin norske kone Liv Sødal Krogh. Her har de tre spesialområder: Grafisk profilering og branding, skolebokstilrettelegging og design og produksjon av bibler og salmebøker. Blant annet har de designet Såmannsbibelen, Den norske kirkes offisielle gave til Pave Johannes Paul II ved hans norgesbesøk i 1989, og Olavsbibelen, som kombinerer bibeltekst med eksempler på nordisk kirkekunst gjennom alle tider. En rekke av Kroghs bokproduksjoner har vunnet priser for god design.
Barracão (Rio Grande do Sul)
Barracão er en kommune i delstaten Rio Grande do Sul i sørregionen av Brasil.
Fylkesvei 3142
Fylkesvei 3142 går mellom Jareteigen skole og Klokkeråsen i Tønsberg kommune. Veien er 3,5 km lang.
Seiland
Seiland (nordsamisk: Sievju) er ei øy i Hammerfest og Alta kommuner i Troms og Finnmark. Den har et areal på 583,65 km².
Fylkesvei 3142
Frem til 2019 hadde veien betegnelsen fylkesvei 531 (Vestfold).
Seiland
Det er to isbreer på Seiland. Seilandsjøkelen, den største isbreen, ligger midt på øya og har en høyde på 985 moh. Den andre er Nordmannsjøkelen. Her ligger det høyeste fjellet på øya, Seilandstuva, 1079 moh., som også er det høyeste punktet i Hammerfest kommune. Seiland nasjonalpark ble opprettet i 2006, etter at et utredningsarbeid hadde pågått siden 2003.
På nordsiden av øya går Fv114 fra Kjerringholmen til Hønsebyhamn. Hit er det fergeforbindelse fra Akkarfjord på Kvaløya. På sørsiden av øya går Fv31 mellom Hakkstabben og Hammelnes. Hit går det ikke ordinær fergerute, men det er mulig å transportere kjøretøy med godsrute.
Belgia i Eurovision Song Contest
Belgia debuterte i den første utgaven av Eurovision Song Contest i 1956 og har bare vært fraværende tre ganger siden: i 1994, 1997 og 2001. Alle tre gangene skyldtes fraværet dårlige plasseringer årene før. Belgia har vunnet konkurransen én gang, da 13 år gamle Sandra Kim vant med «J'aime la vie» i Bergen i 1986. Belgia har deltatt 64 ganger og har kommet på sisteplass åtte ganger i Eurovision Song Contest.
Liste over kriger Qatar har deltatt i
Denne listen er laget for å vise hvilke kriger Qatar har vært delaktig i.
Belgia i Eurovision Song Contest
Historikk
Deltakelsen og ansvaret for å velge landets bidrag har siden starten gått på rundgang mellom den franskspråklige kringkasteren RTBF og den flamske kringkasteren VRT. Det betyr at landet sang vekselvis på fransk og nederlandsk frem til 1999, da språkregelen ble opphevet. Siden da har de fleste belgiske bidrag blitt fremført på engelsk, to ganger har landets bidrag også blitt sunget på et oppdiktet språk. Mens VRT har pleid å velge landets bidrag gjennom en nasjonal finale, Eurosong, har vallonske RFTB stort sett valgt sang og artist internt. Historisk har RTBFs bidrag gjort det langt bedre enn VRTs. Seieren og begge andreplassene kom fra RTBF, mens hele seks av åtte sisteplasser kom fra VRT. Flanderns beste plassering er to sjetteplasser.
Begge kringkasterne sender Eurovision Song Contest hvert år i Belgia. Kanalene har hver sine kommentatorer og bruker separate telefonnumre når seerne skal ringe inn og stemme i konkurransen. Fans, seere og politikere har flere ganger ytret ønske om at RTBF og VRT skal samarbeide om landets deltakelse, men inntil videre går ansvaret fortsatt på rundgang mellom de to kringkasterne.
Sisteplasser og seier
Belgia har tradisjonelt hatt moderat suksess i konkurransen, ikke ulikt Norges innsats. Som med Norge, begynte landet med en serie topp ti-plasseringer, før to sisteplasser fulgte på rad i 1961 og 1962. En tredje sisteplass kom i 1965. Den mest kjente sisteplassen kom i 1993, da Barbara Dex sang «Iemand als jij». Det er imidlertid ikke plasseringen i seg selv som har fått mest oppmerksomhet, snarere Dex' selvsydde kreasjon, som senere ble opphavet til Barbara Dex Award – en årlig pris som deles ut til konkurransens verst kledde.
Tross sisteplassene har Belgia også gjort det bra i konkurransen. Landet har to andreplasser fra 1978 og 2003, og i 2003 ledet Belgia helt til siste land stemte. Til slutt vant Tyrkia konkurransen, bare to poeng foran Belgias «Sanomi». Landets første og hittil eneste seier kom i Bergen i 1986, med Sandra Kim og «J'aime la vie». Selv påsto Kim at hun var 14 år, men etter konkurransen kom det frem at hun bare var 13 år. Noen år senere innførte Den europeiske kringkastingsunion 16-års aldersgrense for å delta, og dermed vil Kim forbli den yngste vinneren gjennom tidene.
Som følge av seieren i 1986 ble Eurovision Song Contest 1987 avholdt i Belgias hovedstad, Brussel.
Oppsving fra 2010
Etter innføringen av semifinaler i 2004 hadde Belgia en svak start. I perioden 2005–2014, klarte landet bare å ta seg til finale ved to av ti anledninger. Et unntak i denne svake perioden kom i Oslo i 2010, da Tom Dice vant sin semifinale og endte på en sjetteplass i finalen – landets beste plassering siden 2003, og den beste flamske plasseringen noen gang.
Serien med gode plasseringer fikk imidlertid en brå slutt i 2018 og 2019, da landet ikke kvalifiserte seg til finalen. I 2021 var Belgia tilbake i finalen med bandet Hooverphonic. Også i 2022 og 2023 kvalifiserte landet seg til finalen. I 2023 endte Gustaph på syvendeplass, det nest beste flamske resultatet i konkurransen gjennom tidene.
Deltakere
Under er en liste over Belgias deltakere, plasseringer og poeng i konkurransen siden debuten i 1956. {{legend|gold|Vinner}} {{legend|#dcdcdc|Andreplass}} {{legend|#ffdead|Tredjeplass}} {{legend|#e0ffff|Sisteplass}}
Stemmegivning
Lenge var Belgia det landet som hadde gitt flest poeng til Norge, men etter innføringen av telefonavstemning har de nordiske landene gått forbi. Siden 1957 har Belgia gitt og fått flest poeng fra. Tallene er hentet fra nettstedet ESC Database. Ved like mange poeng, rangeres landene etter hvor mange prosent de har gitt av høyeste mulige oppnåelige totalscore.
Merk: Tabellene over er bare basert på poeng avgitt i finalene. Stemmer avgitt i semifinalene er ikke tatt med.
Vincenzo Vinciguerra
Vincenzo Vinciguerra (født 3. januar 1949 i Catania) er et tidligere medlem av de nyfascistiske organisasjonene Avanguardia Nazionale («nasjonal avantgarde») og Ordine Nuovo («ny orden»). Vinciguerra soner for tiden en livstids-straff for drapet på tre politimenn med en bilbombe i Peteano i 1972. Etterforskningen av forbrytelsen, som ble ledet av magistraten Felice Casson, førte til opprullingen av Organizzazione Gladio og andre «Stay Behind»-grupper i Vest-Europa.
Japan under Sommer-OL 1952
Japan under Sommer-OL 1952. Sekstini sportsutøvere, femtitre menn og elleve kvinner fra Japan deltok i tretten sporter under Sommer-OL 1952 i Helsingfors. Japan kom på 17.-plass med en gull-, seks sølv- og to bronsemedaljer.
Vincenzo Vinciguerra
Bilbomben i Peteano i 1972
Den 31. mai 1972 eksploderte en bilbombe i en skog utenfor den italienske landsbyen Peteano. Bomben drepte tre medlemmer av Arma dei Carabinieri og såret en fjerde. Politiet ble lurt til åstedet av en anonym telefonoppringing. Da en av dem åpnet panseret på en forlatt Fiat 500 gikk bomben av. En ny anonym telefon til politiet den 2. juni hevdet at de røde brigader stod bak. Omkring 200 kommunister ble arrestert i kjølvannet av hendelsen.
I 1984 ble saken gjenopptatt av den unge dommeren Felice Casson, som oppdaget en rekke usannheter i saksdokumentene. Det hadde ikke vært noen politi-etterforskning. Rapporten som hevdet at eksplosivene stammet fra de røde brigader, inneholdt usannheter. Marco Morin, som var medlem av Ordine Nuovo og arbeidet for italiensk politi som ekspert på eksplosiver, hadde med overlegg skrevet i sin rapport at det ikke ble benyttet C4 i bilbomben.
Ny etterforskning viste at C-4 eksplosivene i bilbomben, stammet fra et av Organizzazione Gladios våpendepoter som var gjemt bak en kirkegård i nærheten av Verona. Våpenlageret ble avslørt for dommerne Casson og Carlo Mastelloni av den tidligere statsministeren Giulio Andreotti.
Den 24. februar 1972 oppdaget Carabinieri et underjordisk våpenarsenal nær Trieste, med våpen, ammunisjon og C4 eksplosiver identisk med dem som ble benyttet i bilbomben. Det som de trodde var våpenlageret til et kriminelt nettverk, var et av mer enn hundre underjordiske Gladio-depoter som tilhørte NATO.
Da Casson etterforsket sakene i Peteano og Trieste, oppdaget han at fascistiske grupper og den italienske militære etterretningstjenesten SID (Servizio Informazione Difesa) var innblandet i attentatet, og at SID hadde gått svært langt i å hemmeligholde saksopplysninger. I en lang kommandokjede ble Vincenzo Vinciguerra til slutt identifisert som mannen som plantet bilbomben. Han ble arrestert og innrømmet å ha utført handlingen på vegne av innenriksministeren og militære etterretningstjenester i inn- og utland.
CIA og Richard Nixon
I mars 2001 forklarte general Giandelio Maletti, tidligere leder av italiensk etterretningstjeneste, at terror-handlinger i Italia ble utført gjennom et samarbeid mellom fascister, Gladio og CIA. Den 79 år gamle Maletti utpekte Richard Nixon som «hjernen» bak handlingene, forklarte at «Italia har blitt behandlet som et slags protektorat [av USA]» og at «jeg skammer meg over tanken på at vi fortsatt er gjenstand for en særlig overvåkning».
Rogn
Rogn (Sorbus aucuparia), også kalt skav, er et løvtre som hører til asalslekta innenfor rosefamilien. Det har hatt stor betydning i norrøn mytologi. Navnet «rogn» eller «raun» kommer fra norrønt reynir, som har sammenheng med fargen rød.
Utbredelse
Rogn vokser som pionértre og i skogbryn i store deler av Europa, inkludert Island og i Vest-Sibir, Kaukasus og Nord-Anatolia. I Norge finnes underartene skogrogn (subsp. aucuparia) og fjellrogn (subsp. glabrata). Den sistnevnte har blad som er hårløse på undersiden og avlange frukter. I Europa mangler rogn bare på Svalbard, Færøyene, steppene i Øst-Europa og de varmeste områdene ved Middelhavet. Treet er utbredt over hele Norge, opp til 1.500 moh. i sør. Det vokser i alle jordtyper, fra våt og sur jord til næringsfattig sandjord. Rogn er lyskrevende, tåler mye vind, og kan bli opptil hundre år gammel.
Vekstform
Treet er formrikt, med mange underarter. Rogn kan bli opptil ti meter høyt, avhengig av klima. Langs kysten og i fjellet kan rogn også finnes i buskform. Unge trær er slanke og kjegleformet i kronen, men med årene blir de mer avrundede og buskete fordi treet gjerne mangler egentlige toppskudd. Bladene er taggete og smale og sitter parvis sammen. Treet feller bladene om høsten. Barken er brun og glatt, men på eldre trær kan den sprekke opp. Rogn er som treslag hard og seig. Ytterveden er gylden og lys. Kjerneveden er lysebrun.
Blomster og bær
Rogn har tallrike hvite blomster i en halvskjerm. Senere utvikles hver enkelt blomst til eplelignende hjelpefrukter som kalles rognebær. Blomstene har en sterk, stram lukt som tiltrekker seg fluer, men lukten rekker ikke langt fra treet, slik som den søtlige lukten fra for eksempel syrin og kaprifol gjør.
Når bærene modnes utpå høsten, får de en rødoransje farge. Skallet er mykt og tynt, og bæra er sure. Men fugler som trost og sidensvans liker smaken, og sørger for at frøene blir spredt omkring. Unge rognetre kan vokse så godt som overalt; på tak, murer, i fjellvegger, og som epifytt i kronene eller stubbene av gamle trær.
Fenomenet kalles «flogrogn», Den største kjente flogrognen i Norge vokste i et lindetre i Stiftsgården i Bergen og ble over en meter i omkrets. Flogrogn ble tillagt magisk kraft. Det har derfor vært hevdet at guden Balder ble drept med en pil, ikke av misteltein, men gjort av en mer vanlig epifytt, flogrogn. I Trysil og Engerdal ble det sagt at ski av flogrogn gikk av seg selv. På Ringsaker het det at med økseskaft av flogrogn hugget man seg ikke. I Lom ble det sagt at en plog av flogrogn kunne ikke selv fanden stanse. Flogrogn i kjerrens skokler var viktig. «Da torde ikke spøkelser vise seg.» I Bamble kom en mann kjørende gjennom skogen da han hørte en gyger bli spurt om hvorfor hun ikke tok ham, og hun sa: «Nei, det er førstefødt hest og flogrogn i skoklene, og da kan jeg ingenting gjøre.»
Rognebærene inneholder mye av de samme stoffene som epler. Viktige forbindelser er karotin, askorbinsyre, eplesyre, parasorbinsyre, pektin (ca. 1 %), fruktsukker og garvestoff. Rognebær som har vært frosset vil fort tape en god del av C-vitamininnholdet. Bærene er ellers rike på mineraler som kalium, kalsium, magnesium, jern og fosfor. Frøene inneholder fete oljer og stoffet amygdalin. Selv om parasorbinsyre, sorbinsyre og amygdalin regnes som giftig, er forgiftninger ved inntak av rognebær sjeldne, siden virkningene først viser seg hvis man spiser større mengder av friske bær.
Historie
Rogn ble valgt som kommuneblomst i Skaun sommeren 2000. Fram til 1800-tallet, da man begynte med skogplanting, var rogn det eneste treslaget på Jæren.
Rogn er omtalt i flere folkesagn, myter og fabler. Den har blitt tillagt mange magiske egenskaper, både på godt og ondt. I norrøn tid var treet viet til guden Tor. Flere steder, som i Skottland og Finland, ble rogn plantet som tuntre til vern mot onde makter.
I Æsops fabler, som på 1700-tallet ble oversatt til engelsk av George Fyler Townsend, står fabelen The Fox and the Sour Grapes, der det heter om druene at: «They´re probably sour anyway». Tilla Valstad utga i 1918 den første norske oversettelsen av Æsops fabler, illustrert av Otto Valstad. Her er druene omgjort til rognebær, hvorav det norske ordtaket: «Høyt henger de – og sure er de, sa reven». Johannes Møllehave skriver i sin danske gjendiktning: «De er sure», si'r ræven om rønnebær, for dem kan den ikke nå. Så kalder den dem for «grønne bær», som ikke er værd at få.
Der er mænd, som venter på skønne pi’r, men står forgæves på vagt. Så si'r de: «Sikke no'en bønnespi'r – som ræven ville ha sagt.»
Kunst og håndverk
Rogn blir brukt i treforedlingsindustrien og som fyringsved. Rogneveden er hard og seig, og egner seg godt som dreieemne og som skaft til forskjellige verktøy og redskap. Tidligere ble rogn også brukt til å lage ski. Barken kan brukes til garving.
Mat og drikke
Rognbladene smaker nesten som bitre mandler, men bør ikke spises i store mengder. Rognebær har en syrlig og bitter smak. De kan brukes til rognebærgelé, saft, syltetøy, vin eller som smakstilsetning i sprit. Rognebær er for eksempel en viktig ingrediens i Gammel Dansk. Frysing fører til at enzymer i bærene spalter en del av bitterstoffene, noe som gjør de mer tiltalende i smaken. En frostnatt, eller en natt i fryseboksen er alt som skal til.
Andre områder
Løv fra rogn ble i tidligere tider anvendt som dyrefôr. Elg og andre hjortedyr spiser gjerne barken, tynne kvister og blad av rogn. I folkemedisin er bærene blitt brukt som urindrivende middel, og for å behandle nyrestein og skjørbuk.
Al-Haram
Al-Haram-moskeen (arabisk المسجد الحرام, Den hellige moskeen), også kjent som Masjid al-Haram, Haram eller Haram sjarif, er en stor moské som ligger rundt Kaba i Mekka. Dette er ifølge tradisjonen stedet der Abraham og Ismael bygde den første helligdommen til guds ære. Her samler muslimske pilegrimer fra hele verden seg i hajjtiden.
Charlton (Greenwich)
Charlton er et område i Greenwich i det sørøstlige London. Det er lokalisert øst for Greenwich og vest for Woolwich. Det er lokalisert 11,6 km øst-sørøst for Charing Cross. I henhold til folketellingen i 2011 har stedet en befolkning på 14 385 innbyggere. Stedet har sin egen fotballklubb, Charlton Athletic FC, som ble stiftet 1905.
Al-Haram
Moskéområdet dekker 356 800 kvadratmeter og har plass til 600.000 til 820 000. På 2000-tallet begynte myndighetene å utvide moskeen med 400.000 m2 slik at den skal få en kapasitet på 2 millioner pilegrimer. På 1960-tallet kom det omkring 200.000 pilegrimer til hajj, i 1977 kom over 1 million.
Okkupasjonen i 1979
Den første dagen i år 1400 etter islamsk kalender (20. november 1979) tok flere hundre bevæpnede religiøse opprørere kontroll over moskeen. Det var omkring 50.000-100.000 bedende muslimer på området. Moskeen ble frigjort etter to ukers kamp med bruk spesialstyrker, stridsvogner og artilleri, og påfølgende skader på bygget. Hendelsen skal ha vært en viktig inspirasjon for Osama bin Laden og en begynnelsen på hans motstand mot landets regime.
Charlton (Greenwich)
«Charlton next Woolwich» var et gammel sogn i grevskapet Kent som ble en del av storbyområdet London i 1855. Det gamle sentrum er Charlton Village, som ligger i en åsside ved Themsen, og er absorbert av den større forstadsbebyggelsen som strekker seg ned til elvebredden, der hvor Thames Barrier ligger. I Charlton står det storstilte palasset Charlton House, et palass fra tidlig på 1600-tallet. Spencer Perceval, den eneste britiske statsministeren som ble myrdet, tilbrakte sin tidligste barndom i Charlton House og ble gravlagt i kirkegården til St Luke’s churchyard i 1812.
Etymologi
Stedsnavnet Charlton er første gang dokumentert i Domesday Book av 1086 som Cerletone. Det er sammensatt av to ledd, ceorl og tūn, og har betydningen «frimanns gård». Det er vanlig engelsk stedsnavn og sognet var også kjent som «Charlton next Woolwich» for å adskille det fra «Charlton by Dover». I løpet av 1800-tallet ble forstadsområdet ved elven omtalt som New Charlton, i kontrast til Charlton Village.
Historie
Kirken St Luke’s er første gang dokumentert i 1077 da det lå i sentrum av et omfattende sogn. I 1093 ble herregården Charlton gitt til klosteret Bermondsey Abbey av biskop Robert Blouet av Lincoln. I 1268 ble det bevilget en markedsdag på mandager til klosteret ved Charlton, foruten også et årlig stormarked på tre dager, sentrert på treenighetssøndag, den åttende søndagen etter påske.
Det mest kjente byggverket sammen med Thames Barrier er Charlton House, en jakobinsk herregård tegnet av John Thorpe. Charlton House ble bygget for Adam Newton, lærer for prins Henry Frederick, den eldste sønnen til Jakob I. Den store renessansebygningen ble ferdigbygd i 1612, det samme året som prinsen døde. Da Adam Newton døde i 1630 uten arvinger, etterlot han seg økonomiske midler som ble benyttet for å ombygge kirken. I nordenden av hagen til Charlton House står et morbærtre som ble plantet i 1608 etter ordre fra Jakob I, i et forsøk på å kultivere silkeormer.
Graviton
Gravitajonskraften er ikke beskrevet på sub-atomisk nivå. Det er derfor gravitasjon ikke inkluderes i det vi kaller kvantemekanikken, den delen av fysikken som beskriver atomer, molekyler og oppbygningen av disse. Gravitonbosonet kan hypotetisk være inngangen forskerne trenger for å forstå hvordan gravitasjon fungerer på et helt grunnleggende nivå.
Charlton (Greenwich)
Historie
Stedet hadde tidligere et dårlig rykte. Daniel Defoe skrev i A tour thro' the whole island of Great Britain (utgitt i tre bind mellom 1724 og 1727) at stedet var «berømt, eller heller beryktet, for den årlige sammenkomsten av gale på Horn-Fair». Han fortsatte med å gjøre det klart at han hadde svært lite sans for oppførselen han hadde sett på denne festivalen; særlig misfornøyd var han med kvinnene som var «spesielt uforskammet på denne dagen, som om det var en dag som rettferdiggjorde at de slapp løs alle uanstendigheter og usømmeligheter…»
Graviton
The Large Hadron Collider (LHC) eid av CERN, den europeiske organisasjon for kjernefysisk forskning, er en 27 kilometer lang partikkelakselerator. Den akselerer partikler tett opp mot lysest hastighet i to motsatte partikkelstrømmer i et rør som heretter kolliderer med hverandre. Effekten av kollisjonen lager et fyrverkeri av partikler som flyr i alle retninger. Målet til akseleratoren er å oppdage nye partikler og fenomener med sine detektorer. Det er her en påvisning av gravitoner kan finne sted.
Charlton (Greenwich)
Historie
Storbritannias eneste statsminister som har blitt myrdet (i 1812), Spencer Perceval, ligger begravd i sognekirken.
Charlton er også hjemstedet til fotballklubben Charlton Athletic FC, som har sin hjemmebane på The Valley, et tidligere kalkbrudd nord for Charlton Village. En annen idrettsklubb i området er den gamle og ærverdige Blackheath Rugby Club.
Kjente personer
Blant kjent beboere er:
The Bergen Pipe Band
The Bergen Pipe Band ble stiftet 14. oktober 2009 av nåværende Pipe Major Chris Jones. Bandet holder til i Bergen, og har mange aktive medlemmer i alle aldre og nivåer.
Bakgrunn
Bandet har sine røtter i Bergen Pipeband som ble startet opp i september 2005 av Chris Jones og Kirstine Folmann. The Bergen Pipe Band ble stiftet etter en splittelse av det opprinnelige Bergen Pipeband i Bergen Pipes & Drums og The Bergen Pipe Band. Det nydannede The Bergen Pipe band har videreført det musikalske repertoir av tradisjonelle skotske melodier som Bergen Pipeband spilte, men har også nye komposisjoner med større musikalsk bredde på spillelisten
Aktiviteter
The Bergen Pipe Band består av både sekkepiper og trommer, og har opptrådt i norsk TV og radio, samt spilt ved flere større arrangementer, blant annet årlig deltagelse i Pillargurifestivalen i Otta, Lillehammerreveljen sammen med Hans Majestet Kongens Garde og Oslo Caledonian Pipeband, som de jevnlig samarbeider med. Gruppen er dessuten assosiert med Nøsteboden, Hansakontoret og Det Glade Bergen, og har spilt årlig i prosesjoner på 17. mai i Bergen. Også ved diverse Buekorps-arrangement har bandet medvirket. Bandet har dessuten hatt samarbeidsprosjekter med andre typer musikkinstrument enn sekkepiper og trommer, f.eks. julekonsert med Gamlekarmusikken (brassband), orgel, Studentersangforeningen i Bergen i Nykirken desember 2009, Greenland Whalefishers, m.fl.
Barros Cassal
Barros Cassal er en kommune i delstaten Rio Grande do Sul i sørregionen av Brasil.
Frankrikes Grand Prix 2003
Frankrikes Grand Prix 2003 var et Formel 1-løp arrangert den 6. juli 2003 på Circuit de Nevers Magny-Cours i Frankrike. Det var det tiende løpet i Formel 1-sesongen 2003.
Stade Chaban-Delmas
Parc Lescure var vertskap for bronsefinalen under VM i fotball 1938 hvor slo  4–2 den 19. juni 1938. Stadionet har i nyere tid også arrangert finalen i rugbyturneringen Heineken Cup i 1998 samt to kamper under Verdensmesterskapet i rugby union 1999. Under VM i fotball 1998 ble det spilt seks kamper her hvor blant annet spilte uavgjort 1–1 mot  den 16. juni. Det vil også spilles fire kamper under Verdensmesterskapet i rugby union 2007 på Stade Chaban-Delmas.
Olsenbanden og Dynamitt-Harry på sporet
Olsenbanden og Dynamitt-Harry på sporet (orig. Olsenbanden & Dynamitt-Harry på sporet) er den åttende filmen i den norske serien om Olsenbanden. Filmen hadde premiere 14. august 1977 og er regissert av Knut Bohwim.
Dette er den første Olsebanden-filmen der Øivind Blunck medvirker som Hermansens assistent Holm.